Alle Akkommodasie Archives - Kaapstad Akkommodasie
Dié weelderige woonstelblok is ideaal geleë op die randjie van die V&A Waterfront binne die omtrek van die Kaapstad Internasionale Konferensiesentrum. Dit bied ‘n 360°-uitsig oor die Moederstad se beste besienswaardighede.
Canal Quays verbind so-te-sê die stad met die see teen die agtergrond van die betowerende oseaan, hawe en berg, met ‘n varswaterkanaal waarop watertaxis vaar wat die toneel voltooi.
Dit is op die Roggebaai Canal Waterfront in Kaapstad se sakekern geleë. Dit is lekker naby die beroemde V&A Waterfront, ‘n kort wandeling of pontrit op die kanaal sal jou binne minute daar uitkry.
Die groot verskeidenheid restaurante, kroeë, koffiewinkels en kleinhandelwinkels op die perseel sal alle smake en modes bevredig. Vir kunsliefhebbers bied die Stadsaal en Artscape Teater ‘n verskeidenheid uitvoerende kunste, soos opera, ballet, en drama naby die woonstelle.
Geriewe sluit 24 uur-ontvangstoonbank, lugversorging, DVD-speler, gratis parkeerplek, ten volle toegeruste kombuis, strykyster/strykplank, rook verbode kamers, privaat veranda, veilige parkeerplek, kluis en swembad.
Let asb. daarop dat daar oorkant Canal Quays bouwerk gaan plaasvind vanaf 1 September 2016. Konstruksie-ure sal soos volg wees: Maandae tot Vrydae vanaf 07:30 tot 17:30 en Saterdae vanaf 07:30 tot 16:00. Die ontwikkelaar het ons verseker dat hulle ontwrigting en geraas onder ‘n billike vlak sal probeer hou.
House Fritz is teen die hange van Tafelberg versteek en bied gerieflike verblyf naby die Gardens-winkelsentrum, Kloof- en Langstraat, die Kaapse middestad sowel as ‘n verskeidenheid restaurante.
Verblyf word aangebied in 2 smaakvol versierde en suite-kamers, elkeen toegerus met TV en sekere DStv-kanale, ‘n CD-speler en WiFi-toegang. Elke kamer is toegerus vir basiese selfsorg met ‘n yskas, mikrogolfoond, stoof en koffie- en teemaakgeriewe.
Eenheid 1 is die groter eenheid en bied ‘n ruim terras met ‘n tafel en sitplek vir 8 mense, waar jy gebruik kan maak van die gasbraai en die uitsigte oor Leeukop kan geniet. Die swembad, vir jou gebruik, is agter dié eenheid geleë. Eenheid 2 het ‘n privaat binnehof met ‘n draagbare braai en trappe wat lei na die swembad.
Kerstin, jou gasvrou, praat Engels, Duits en Afrikaans en nooi jou uit om hul vreedsame ligging te kom geniet. Die gerieflike ligging bied maklike toegang tot Tafelberg se kabelkarretjies, Leeukop, Seinheuwel, Kampsbaai en Clifton se strande en die V&A Waterfront.
De Waterkant Village is ‘n kleurvolle en unieke versameling bekoorlike kothuisies. Die kothuisies spog met ‘n Europese invloed en is semi-losstaande. Die keisteenstraatjies wat deur hulle loop dateer uit die 1760’s.
De Waterkant streef daarna om alle gaste die gevoel te gee van ‘n reisigersdorp. Gaste kan geriewe en dienste geniet tydens hul verblyf in woonstelle of huise, insluitend: sentrale ontvangs, concierge-diens, skoonmaakdienste en ontbyt by The Village Cafe elke oggend.
Hier in die hartjie van Kaapstad se Waterfront kan jy die luukshede van jou eie ruim tuiste geniet – met die waarborg van vrede, stilte en ook volkome privaatheid en onafhanklikheid.
Mountain Marina is ‘n versameling van een-, twee- en drieslaapkamerwoonstelle met die “premier”-dakwoonstelle met ‘n uitsig oor die seiljaghawe, V&A Waterfront of Tafelberg.
Elkeen van die woonstelle is volledig toegerus met ruim, moderne slaapkamers met lugversorging, ondervloerse verhitting, wasmasjiene, tuimeldroërs, skottelgoedwassers, satelliet-TV, gehalte-toebehore en 2 parkeerplekke. Gaste kan hierdie voorkeurligging, ‘n klipgooi vanaf al die restaurante en vermaaklikheidsplekke van die V&A Waterfront, geniet. Ons bied verder ook 24 uur-sekuriteit, ‘n persoonlike portierdiens, en dienste soos ‘n daaglikse skoonmaakdiens, ‘n kinderoppasdiens, ‘n chauffeur, daguitstappies, skoonheidsbehandeling in jou woonstel en gourmet-inkopies.
Ontbyt-opsies sluit in volle Engelse ontbyt by die Cape Grace 5-ster Hotel, ‘n kontinentale ontbyt in die woonstel of die luukse van ‘n privaat-sjef wat in jou woonstel kom kosmaak. Onverbeterlike gemak en elegansie op die waterkant bied ‘n wêreldklas ligging, met die majestueuse Tafelberg in die agtergrond.
Hout Bay Gem is ‘n selfsorgwoonstel in die Summerville-kompleks in Houtbaai en is net 20 km van Kaapstad af. Gaste het toegang tot die hele 80 m² eenheid op die boonste verdieping.
Die woonstel het slaapplek vir 2 gaste en beskik oor 1 slaapkamer, 1 badkamer en ‘n oopplan-kombuis en -leefarea. Die slaapkamer het ‘n dubbelbed en ‘n en suite-badkamer met ‘n stort-oor-bad, ‘n toilet en ‘n wasbak. Die kamer het ook ingeboude kaste.
Die kombuis is volledig toegerus vir selfsorg en het ‘n skottelgoedwasser, stoof, oond, yskas-vrieskas, wasmasjien, eetgerei en breekware. Daar is ook ‘n ontbythoekie met stoele. Die eetarea het sitplek vir 6 en die leefarea het ‘n gemaklike sitkamerstel.